2020-06-16 08:33:47 | Kategori: artikel
- Rigtig mange af aktørerne i Skive, Struer og Morsø kommuner har ventet med stor længsel på, at de igen kunne åbne op for gæster i restauranter, svømmehaller, og andre aktiviteter. De mærker allerede stor efterspørgsel, og hjemmesiderne bliver hyppigt besøgt med hensigt på at booke billetter og overnatninger. Så det er en helt fantastisk nyhed, at det igen bliver en realitet med turister i gaderne denne sommer, siger Kristina Lehmann Schjøtt.
- Vi har glædet os til, at vi igen kunne begynde at tage imod gæster, og vise dem alle de skønne aktiviteter og oplevelser, som vores område byder på. Indtil nu har det været med begrænsninger, som har ramt mange af turistvirksomhederne i området, siger Kristina Lehmann Schjøtt.
- Vi ønsker at sætte særlig fokus på de utallige oplevelser, vi har at byde på her ved Limfjorden. Mange af de lokale ved måske ikke selv, at de har et utal af muligheder lige uden for døren. Særligt muligheden for at komme ud på fjorden i enten Kajak eller SUB, en sejlads over fjorden med tapas og vin eller sælsafari er særdeles attraktive. Måske man også kan være heldig at opleve de flotte delfiner, som vi har været så heldige at se flere gange i området, siger Kristina Lehmann Schjøtt.
Udover de mange oplevelser på fjorden, vil der på Destination Limfjorden i løbet af sommeren bliver delt tips og aktivitetsforslag for en hver smag. Selvom det har skabt stor bekymring og ærgrelse, at der i år ikke kommer det samme antal udenlandske turister, som de foregående år, ser det stadig ud til, at blive en travl sommer, da danskerne ikke tager på ferie i udlandet og i stedet booker ferien herhjemme.